li flimkien ma' seba' djakni oħra, kellu jiġi ordnat saċerdot Kellna kollox lest. Stinkajna fil-Filosofija, u fit-Teoloġija. Ħsibna fuq il-pjanijiet tal-Mulej għalina, għamilna l-irtiri, iddixxernajna ........... iddiskutejna mad-diretturi spiritwali u mas-superjuri tagħna. Familjari u ħbieb tagħna li jgħixu barra, qatgħu l-biljetti tal-ajru biex nhar is-Sibt 18 t'April ikunu magħna meta Mons Arċisqof jordnana saċerdoti! Sakemm il- instab fostna, u ħarbtilna kollox. U ħbatna se ninfixlu u nirrabjaw ........ sakemm indunajna li ...... kulħadd u kollox kellu jinbidel! In-neputi tiegħi, bħal ħafna għarajjes oħra, kellu jipposponu t-tieġ, l-iskejjel u l-Universitajiet ingħalqu, u l-ħaddiem beda jsib ruħu bla xogħol, mingħajr il-ħobża ta' kuljum! U t-tobba, l-infermiera u kellhom jibdew iżommu d-distanzi mill-għeżież tagħhom biex jipproteġuhom, u bdew imorru għax-xogħol b'imsarinhom f'saqajhom, beżgħana, għax smajna u rajna bit-traġedji fl-Italja, fi Spanja, fl-Amerika ............... U x'mewta dik.... waħdek, lanqas l-egħżeż persuna li għandek ma titħalla tersaq lejk! U l-ħjiel tar-rabja nbidel f'talba siekta ......... għal dawk li mal-pjanijiet li kellhom, tħarbtet u anke nħasdet ħajjithom ħesrem! MULEJ ŻOMM IDEJK FUQNA!
Il-Bniedem Jipproponi u Alla Jiddisponi